สาขาวิชาทันตกรรมจัดฟันเป็นการเรียนเฉพาะทางสาขาหนึ่งของทันตแพทย์ค่ะ แปลว่า หลังจากจบปริญญาตรีจากคณะทันตแพทย์ซึ่งใช้เวลาเรียน 6 ปีแล้ว จะใช้เวลาเรียนสาขานี้ต่ออีก 3 – 4 ปีเต็มในสถานศึกษาที่ได้รับการรับรองจากทันตแพทยสภา ซึ่งเราจะเรียกคุณหมอที่เรียนในลักษณะนี้ว่า “ทันตแพทย์จัดฟันในระบบ หรือทันตแพทย์จัดฟันเฉพาะทาง” ส่วนคุณหมอที่ฝึกปฏิบัติการจัดฟันใน Center ต่างๆ ในวันหยุดเดือนละ 1 ครั้ง เป็นเวลาประมาณ 1 ปี นั้น เราจะเรียกคุณหมอที่เรียนในลักษณะนี้ว่า “ทันตแพทย์จัดฟันนอกระบบ หรือ หมอเทรน” ค่ะ